Сімвалічна, канстатавала Алена Казіміраўна, што сваё 111-годзе Чэрнеўская школа сустрэла ў абноўленым выглядзе, у якой для вучняў, настаўнікаў створаны камфортныя ўмовы для вучобы і работы. Пячное ацяпленне заменена на вадзяное, праведзены водаправод, каналізацыя, заменена сістэма асвятлення, набыта новая мэбля, тэхналагічнае абсталяванне ў школьную сталовую. 211 млн. рублёў затрачана на рамонт гэтай навучальнай установы. І што яны зрасходаваны нездарма, змаглі ўпэўніцца і кіраўніцтва раёна, і іншыя госці, што пабылі тут напярэдадні ўрачыстасці.